Kom bevredig jou kooplus by Innibos! - Innibos 2018
Vanjaar bied Innibos 'n magdom van uitgesoekte produkte aan wat elke kooplustige sal bevredig. Daar is 76 nuwe uitstallers hierdie jaar en feesgangers kan dus splinternuwe produkte en eetgoed verwag.
Vanjaar word die kunspark in swart en wit getooi. Dit is net die plek waar jy rustig die mooiste kunswerke kan besigtig en tot laataand na topgehalte kunstenaars op die KMI Airport-verhoog kan luister.
Nog 'n nuwigheid in die kunspark is dat daar 8 splinternuwe craft-stalletjies is waar die feesgangers na hartelus kan kom wyn, gin, bier en whisky proe. Feesgangers moet ook 'n draai by die restaurant in die kunspark maak waar smullekker bosdip broodjies, vetkoeke en heerlike nageregte op die spyskaart is.
Snuffel-stap deur die kunpark en maak seker dat jy die koffiestalletjie kry waar jy die enigste coffee in a cone gevul met heerlike hittebestande sjokolade wat hard word aan die binnekant, kry. Hulle maak ook verskillende soorte cappuccino's wat net die regte medisyne vir die koue wintersaande is.
Die groot verskeidenheid uitstallers op die feesterrein gaan verseker dat feesgangers hierdie jaar 'n besondere inkopie-ervaring gaan hê!